**Szitakötő 52. szám**

**Pánti Irén: Kalandozások a családi tűzhely körül 34-35. o.**

5. évfolyam – irodalom / történelem

* Asszociációs játék - Mi jut eszetekbe a „tűzhely” szóról? Mindenki mond egy kulcsszót! A szavak felírása a táblára pókhálóábrába.
* Az összegyűjtött fogalmak csoportosítása, szempont(ok) keresése, beszélgetés a témáról.
* Hogyan változott a tűzhely szerepe, fontossága a történelem során? Hogyan változott a különböző kultúrákban? Egyéni vélemények megosztása, véleménycsere.
* Őseink életében milyen szerepe volt a tűzhelynek? Előzetes ismeretek felidézése.
* Mi volt a szerepe a Római Birodalomban?
* A szöveg elolvasása – Pánti Irén: Kalandozások a családi tűzhely körül Szitakötő 52. 34-35. o.
* Írjatok egy-egy tételmondatot a megismert szöveg alapján! Közös tételmondat megfogalmazása.
* Tegyetek fel öt kérdést a szöveggel kapcsolatban! Egyéni munkák ismertetése.
* Válaszoljátok meg egymás kérdéseit!
* Csoportosítsátok:
* a lányokra vonatkozó szokásokat (a lányok gyűjtik össze csomagolópapírra) - csoportmunka
* a fiúkra vonatkozó szokásokat (a fiúk gyűjtik össze csomagolópapírra) – csoportmunka
* Foglaljátok össze 2-2 percben munkátok eredményét – egy-egy tanuló csoportonként
* Válasszatok ki egyet- egyet (amelyik a legfontosabb számotokra), és készítsetek egy -egy állóképet!
* A másik csoport találjon ki címet, és mesélje el, mire vonatkozhat a jelenet!
* Csere, a lányok a fiúk szokásait jelenítik meg és fordítva.
* A jelenet elmesélése, cím kitalálása.
* Adjatok szavakat a szobrok szájába! Fogalmazzatok meg egy-egy mondatot a szereplők részéről!
* Ma mit jelent számotokra a „családi tűzhely”? Beszélgetés, véleménycsere.
* Készítsetek egy-egy rajzot, amelyben megjelenítitek a jelentőségét! – Egyéni munka szabadon választott technikával.
* Kiállítás a teremben az elkészült munkákból.